钦定古今图书集成/理学汇编/经籍典/第158卷 > 《跋韩婴诗外传》洪迈
## 钦定古今图书集成/理学汇编/经籍典/第158卷 > 《跋韩婴诗外传》洪迈

《艺文志》有《韩家诗经》《韩故内传》《外传》《韩说》五书，今惟存《外传》十卷。庆历中，将作监主簿李用章序之，命工
刊刻于杭，其末又题云：“蒙文相公改章三千馀字。”予
家有其书百卷，第二章载孔子南游适楚，见处子佩
瑱而浣，乃令子贡以微词三挑之。以是说诗。《汉广游
女》之章，其谬戾甚矣，他亦无足言。